Окућница Ђаковића
Окућница Ђаковића се налази у Накучанима, насељеном месту на територији града Шапца, подигнута је средином 19. века. Евидентирана је као непокретно културно добро, које је стављено под заштиту 2006. године.

Припадајуће зграде 
Окућница се налази у Стројића мали, на брду званом Царић, у дворишту се налазе две куће за становање, кућа шеперуша, качара, амбар, млекар, вајат, чардак, хлебна пећ, пушница, бунар, пивница са подрумом и наслоном, полубрвнара — получатмара и штала. Најстарији објекат је полубрвнара — получатмара, коју су градили мајстори Осаћани. Кућа шеперуша, изграђена од шепера (чатме), подигнута је крајем 19. века. Ова стара кућа са окућницом, старином је припадала породици Ђаковић (која се помиње у попису из 1863. године) а затим је постала власништво породице Грујић. 

Сачуване грађевине имају различите намене, због чега су и различитог облика и величине. Прва фаза реконструкције завршена је половином 2007. године.

Галерија

Види још 
 Списак споменика културе у Мачванском округу

Извори

Литература 
 
 Aleksandra Rasevic, Predlog za zastitu i revitalizaciju jednog seoskog domacinstva u Pocerini - selo Nakucani,Godisnjak Narodnog muzeja u Sapcu MUSEUM broj 2, 2001.

Спољашње везе 
 Републички завод за заштиту споменика културе - Београд
 Листа споменика

Споменици културе у Мачванском округу
Народно неимарство
Грађевине у Шапцу
Етно домаћинства у Србији